Stevie Ray Vaughan

Stevie Ray Vaughan (arba SRV, 1954 m. spalio 3 d. Dalase, JAV – 1990 m. rugpjūčio 27 d.) – bliuzo gitaristas. Jis laikomas vienu įtakingiausių elektrinio bliuzo atlikėjų. Su skirtingomis grupėmis ar muzikantais laimėjo net 6 Grammy apdovanojimus. Muzikos žurnalas Rolling Stone skyrė jam 7-ąją vietą tarp 100 visų laikų geriausiųjų gitaristų.

Stevie Ray Vaughan plačiausiai žinomas kaip pačioje aštuntojo dešimtmečio pabaigoje įkurtos grupės Stevie Ray Vaughan & Double Trouble lyderis, su kuria įrašė 4 albumus. 1982-siais bliuzmenas patraukė David Bowie dėmesį ir po metų jam padėjo įrašinėjant albumą Let's Dance. Bowie pasiūlė talentingam atlikėjui leistis su juo į koncertinį turą, tačiau SRV atsisakė, kad galėtų toliau koncertuoti su savo grupe. Stevie Ray Vaughan vis kartodavo, jog nori padėti savo broliui Jimmie Vaughan įrašyti albumą. Jam tai pavyko padaryti 1990 metais: brolių albumas buvo pavadintas Family Syle. Tais pačiais metais muzikantas žuvo sraigtasparnio katastrofoje, skubėdamas iš koncerto su Eric Clapton. Su pastaruoju ir susikeitė sraigtasparnio skrydžiais.

Kategorija:Bliuzo atlikėjai
Kategorija:JAV muzikai